สายการบินจีน ขอเปิดเที่ยวบินเพิ่มมาไทย ส่งสัญญาณบวกภาคการท่องเที่ยวฟื้นตัว
นายสุทธิพงษ์ คงพูล ผู้อำนวยการสำนักงานการบินพลเรือนแห่งประเทศไทย  (กพท.) กล่าวว่า ขณะนี้มีสายการบินสัญชาติจีนขอเปิดเที่ยวบินและเพิ่มความถี่มาไทยช่วงเดือนมกราคม-มีนาคม 2566 โดยได้รับการอนุมัติจาก กพท.ให้ทำการบินแล้วรวมจำนวน 1,035 เที่ยว หรือเฉลี่ยเดือนละกว่า 300 เที่ยวบิน ถือเป็นสัญญาณบวกของการฟื้นตัวของภาคอุตสาหกรรมการบินหลังจีนประกาศเปิดประเทศ ซึ่งปัจจุบันสายการบินจีนยังทำคำขอเพิ่มเที่ยวบินเข้ามาอีกประมาณวันละ 40 เที่ยว อยู่ระหว่างการพิจารณาจาก กพท. ซึ่งจะต้องประเมินความพร้อมของสายการบิน รวมไปถึงบริการภาคพื้นที่รองรับผู้โดยสารด้วย